Под Кукуноса (Стањевци)

Под Кукуноса— археолошко наоѓалиште во светиниколското село Стањевци. 
Претставува  населба и некропола од римско време. 
На оддалеченост од околу 500 м јужно од селото, под ридот Голема Кукуноса, во нивата на Наце Иванов е најдена вотивна плоча од бел мермер со димензии од 25 × 25 × 5 см. Во горниот дел е заоблена лачно, а во централниот дел има релјефна претстава на жртвеник, со по една змија од страните, врз кој е поставен кантарос со сцена на жртвување. Се работи за претстава на синкретистичко божество од фригиско потекло. При обработувањето на нивите мештаните наоѓале темели од објекти и големи плочи од гробови. Теренот е во непосредната близина на населбата на наоѓалиштето Грамади. Вотивната плоча се чува во Народниот музеј во Свети Николе.Коцо, Димче (1996). Археолошка карта на Република Македонија. стр. 360, Скопје: МАНУ. ISBN 9789989101069

 Поврзано 
Грамади — населба од доцноантичкото време;
Манево Трло — средновековна населба;
Орљак - Селиште — средновековна населба и некропола;
Под Кукуноса — населба со некропола од римското време;
Римски Бунар — некропола од доцноантичкото време;
Слатина — могила од римското време;
Слатина — Цистерна од римското време;
Стањевци; 
Список на археолошки наоѓалишта во Светиниколско;
Список на средновековни некрополи во Македонија.

 Наводи 

Категорија:Стањевци